ນາຍົກ ມາເລເຊຍ ກັບຄືນບ້ານແລ້ວ ເພື່ອຮັບມື ກັບ ໄພນຳ້ຖ້ວມ
ນາຍົກລັດຖະມົນຕີ ມາເລເຊຍ ຕັດການພັກຜ່ອນ ຢູ່ສະຫະລັດ ໃຫ້ສັ້ນລົງ ເພື່ອກັບຄືນປະເທດ ທີ່ກຳລັງປະເຊີນ ກັບໄພນຳ້ຖ້ວມຮ້າຍແຮງ.
ນາຍົກລັດຖະມົນຕີ ມາເລເຊຍ ທ່ານ Najib Razak ໄດ້ກັບ ຄືນໄປເຖິງບ້ານແລ້ວ ຫລັງຈາກໄດ້ຕັດເວລາການພັກຜ່ອນ ທີ່ລັດຮາວາຍໃຫ້ສັ້ນລົງ ເພື່ອນຳພາການຮັບມືກັບໄພນຳ້ຖ້ວມ ໃນລະຫວ່າງທີ່ມາເລເຊຍ ເກີດຝົນຕົກໜັກ ໃນຮອບ ຫລາຍ ສິບປີ ທ່ານ Najib ໄດ້ໄປເຖິງລັດ Kelantan ໃນຕອນບ່າຍວັນເສົາ ມື້ນີ້ ບ່ອນທີ່ໄດ້ ຮັບຄວາມເສຍຫາຍຮ້າຍແຮງທີ່ສຸດ ແລະທ່ານ ໄດ້ຟັງການລາຍງານຢ່າງສັ້ນໆໃຫ້ຊາບເຖິງສະພາບໄພນຳ້ ຖ້ວມ ທີ່ພວມທະວີຄວາມຮ້າຍແຮງຂຶ້ນ ທ່ານມີແຜນທີ່ຈະຂີ່ ເຮືອ ແລະເຮືອບິນເຮລິຄອບເຕີ ເພື່ອຊັ່ງຊາເບິ່ງສະພາບການ ຜູ້ນຳມາເລເຊຍ ໄດ້ປະກາດໃຫ້ໃຫ້ເງິນຊ່ວຍເຫຼືອບັນເທົາທຸກ 145 ລ້ານໂດລາແກ່ຜູ້ເຄາະ ຮ້າຍຈາກນໍ້າຖ້ວມຢູ່ທົ່ວປະເທດ ຊຶ່ງຈະໄດ້ບໍລິຫານງານໂດຍ ສະພາຄວາມໝັ້ນຄົງຂອງປະ ເທດ ນັ້ນແມ່ນການຊ່ວຍເຫລືອເພີ້ມເຕີມ ຕໍ່ໂຄງການທີ່ ໄດ້ປະກາດໄປແລ້ວກ່ອນໜ້ານີ້ ທ່ານ Najib ໄດ້ຖືກໂຈມຕີໃນອາທິດນີ້ ຫລັງຈາກຮູບຂອງທ່ານ ໄດ້ປະກົດອອກຢູ່ໃນລາຍ ງານຂ່າວທີ່ສະແດງໃຫ້ເຫັນວ່າ ທ່ານ Najib ກຳລັງຫລີ້ນກອຟ ກັບປະທານາທິບໍດີສະຫະ ລັດ ທ່ານ Barack Obama ທີ່ລັດ Hawaii ປະຊາຊົນພາກັນສົ່ງຂໍ້ຄວາມຕ່າງໆ ໄປຍັງ ໜ້າ Facebook ຂອງທ່ານ ຮຽກ ຮ້ອງໃຫ້ທ່ານກັບຄືນບ້ານ ໃນຂະນະທີ່ກຳລັງເກີດໄພ ນໍ້າ ຖ້ວມຢ່າງຮ້າຍແຮງ ມີຫລາຍໆຄົນໄດ້ເສຍຊີວິດຈາກ ລະດັບນຳ້ທີ່ຂື້ນສູງ ແລະຫຼາຍກວ່່າ 160,000 ຄົນບໍ່ມີ ທີ່ຢູ່ອາໄສ ບັນດາເຈົ້າໜ້າທີ່ໄດ້ຍົກຍ້າຍຜູ້ຄົນອອກຈາກຫລາຍໝູ່່ບ້ານ ແລະເມືອງຕ່າງໆຢູ່ໃນຫ້າລັດ ທາງພາກເໜືອຂອງມາເລເຊຍ ທີ່ໄດ້ຖືກນ້ຳຖ້ວມຍ້ອນມີຝົນຕົກໜັກທີ່ຮ້າຍແຮງຜິດປົກ ກະຕິ ບັນດານັກພະຍາກອນອາກາດມາເລເຊຍ ກ່າວວ່າ ຝົນຕົກໜັກຍັງຈະດຳເນີນຢູ່ ຕໍ່ໄປອີກ ໃນສອງສາມມື້ຂ້າງໜ້າ ແຜ່ລາມອອກໄປສູ່ບັນດາລັດ ທາງພາກໃຕ້ທີ່ບໍ່ໄດ້ຮັບຜົນກະທົບ ມາກ່ອນ ເພື່ອນບ້ານຫລາຍໆປະເທດກໍໄດ້ຮັບຜົນກະທົບຈາກໄພນ້ຳຖ້ວມທີ່ຮ້າຍແຮງເຊັ່ນດຽວກັນ